钦定古今图书集成/明伦汇编/宫闱典/第008卷 > 元
## 钦定古今图书集成/明伦汇编/宫闱典/第008卷 > 元

元制：太皇太后上尊号、进册宝及导从摄官之仪。
按《元史礼乐志》：“太皇太后上尊号、进册宝仪，前期二日，仪鸾司设进发册宝案于大明殿御座之前，掌谒
设进册宝案于太皇太后殿座榻前，设受册宝案于
座榻上，并册西宝东。侍仪司设册使副位于廷中，北
面，册官位右，宝官位左，礼仪使位于前，以北为上。”太
皇太后殿廷亦如之。至期，大昕，群臣皆公服叙位阙
前。侍仪使、礼仪使、引册使、引册、奉册、举册、读册、捧册
官由月华门入，侍仪使、礼仪使、引册副、引宝、奉宝、举
宝、读宝、捧宝官由日精门入，至露阶下，依板位立。侍
仪使捧牙牌入，至寝殿前，跪报“外办。”内侍入奏，“出”，传
制曰“可。”侍仪使俛伏，兴。皇帝出阁，升辇，鸣鞭三。入大
明殿，升御座，鸣鞭三。司晨报时，鸡唱毕。侍仪使、礼仪
使引册使以下陞自东阶，由左门入，至御榻前，相向
立。掌仪赞曰“奏中严”，侍仪使捧牙牌跪奏曰“中严。”又
赞曰“就拜”，曰“兴”，曰“平身”，曰“复位”，曰礼仪使稍前跪，曰
“册使以下皆跪。”礼仪使奏“请进发太皇太后册宝”，掌
仪赞曰“就拜”，曰“兴”，曰“平身”，曰“复位。”曰“内谒者稍前”，曰
“搢笏”，奉册宝上进，曰“册使副捧册宝官稍前”，曰“搢笏。”
曰“内谒者跪进册宝”，皇帝兴，以册授册使。册使跪受，
兴，以授捧册官，出笏，以宝授册副，册副跪受，兴，以授
捧宝官，出笏。侍仪使、礼仪使引册，引宝官导册宝由
正门出，册使以下奉随至阶下。掌仪赞曰“以册宝置
于案”，曰：“出笏，复位。”方舆舁行，乐作。侍仪使、礼仪使引
册，引宝前导，册使以下奉随至兴圣宫前，奠案，乐止。
侍仪使以导从入至太皇太后寝殿前，跪报外办。掌
谒入启，出传旨曰“可。”侍仪使俛伏，兴。侍仪使、掌谒前
导太皇太后陞殿。导太皇太后时，侍仪使入至大明
殿，跪奏：“册宝至兴圣宫，请行礼。”驾兴，鸣鞭三。侍仪使
前引导从至兴圣宫，升御座。侍仪使出至案所，乐作。
方舆入至露阶下奠案，册使副立于案前，册官东向，
宝官西向，方舆分退立于两庑，乐止。尚引引殿前班
入起居位，相向立，起居拜舞如元正仪。礼毕，宣赞唱
曰“各恭事。”赞引册使以下退至起居位。通班舍人唱
曰“摄某官具官”〈或太尉其官无常〉“臣某以下起居”，引赞赞曰
“鞠躬”，曰“平身”，进入丹墀，知班唱曰“班齐”，宣赞唱曰“拜”，
通赞赞曰“鞠躬”，曰“拜”，曰“兴”，曰“拜”，曰“兴”，曰“平身。”宣赞唱
曰“各恭事”，进至案前，依位立。宣赞唱曰“太尉以下进
上册宝。”掌仪赞曰“捧册宝官稍前，搢笏”，捧册宝，侍仪
使引册宝官前导，册使奉随至御榻，进册宝案前。掌
仪唱曰“跪”，捧册宝官不跪，曰“以册宝置于案”，曰捧册
宝官出笏，复位；曰太尉以下皆跪，曰“读。”举册宝官兴，
俱至案前跪。掌仪赞曰举册官搢笏，取册于匣置于
盘对举；曰“读册”，读册官称“臣某谨读册。”读毕，举册官
纳册于匣。掌仪赞曰“出笏”，曰举宝官搢笏，取宝于盝，
对举；曰“读宝”，读宝官称“臣某谨读宝。”读毕，举宝官纳
宝于盝。掌仪赞曰“出笏”，曰“就拜”，曰“兴”，曰“平身”，曰“众官
皆兴”，曰“复位”，曰“太尉、司徒、奉册宝官稍前”，曰“捧册宝
官稍前”，曰“搢笏”，曰“捧册宝上进”，曰“皇帝躬授太皇太
后册宝。”太皇太后以册宝授内掌谒，内掌谒置于案。
皇帝兴，进酒，太皇太后举觞饮毕，皇帝复御座毕，掌
仪赞曰“聚官”，皆复位。侍仪使引册使以下分左右出
就位。皇帝率皇后及后妃、公主降丹墀，北面拜贺陞
殿，皇太子及诸王拜贺陞殿。典引引百官入就起居
位。通班舍人唱曰“文武百僚具官臣某以下起居。”曰
“鞠躬”，曰“平身。”引至丹墀拜位，知班报班齐。宣赞唱曰
“拜”，通赞赞曰“鞠躬”，曰“拜”，曰“兴”，曰“拜”，曰“兴”，曰“平身。”侍仪
使诣班首前请进酒，双引至殿宇下褥位立，俟舞旋
列定，通赞唱曰：“分班。”乐作。侍仪使引班首由南东门
入，宣徽使奉随至御榻前，班首跪。曲终，班首祝赞曰：
“册宝礼毕，臣等不胜欣抃，愿上太皇太后、皇帝亿万
岁寿。”宣徽使应曰：“如所祝。”班首俛伏，兴，退诣进酒位。
以下并同《元正仪》。

皇太后上尊号、进册宝仪同前仪。

太皇太后加上尊号进册宝仪同前仪。

进发册宝，导从清道官二人，警跸二人，并分左右，皆
摄官，服本品朝服云。“和乐”一部，署令二人，分左右。次
前行，戏竹一，次排箫四，次箫管四，次板二，次歌四，并
分左右。前行内琵琶二十，次筝十六，次箜篌十六，次
𥱧十六，次方响八，次头管二十八，次龙笛二十八，为
三十三重。重四人。次杖鼓三十，为八重。次板八，为四
重。板内大鼓二，工二人，舁八人，乐工服并与卤簿同。
法物库使二人，服本品服。次朱团扇八，为二重，次小
雉扇八，次中雉扇八，次大雉扇八，分左右，为十二重。
次朱团扇八，为二重。次大伞二，次华盖二，次紫方伞
二，次红方伞二，次曲盖二，并分左右。执伞扇所服，并
同立仗。

围子头一人，中道。次围子八人，分左右。服与卤簿内
同。《安和乐》一部，署令二人，服本品服。札鼓六，为二重，
前四，后二。次和鼓一，中道。次板二，分左右。次龙笛四，
次头管四，并为二重。次羌管二，次笙二，并分左右。次
云璈一，中道。次𥱧二，分左右。乐工服与卤簿内同。
伞一，中道，椅左，踏右，执人皂巾，大团花绯锦袄，金涂铜束带，行縢鞋袜

拱卫使一人，服本品服。

舍人二人，次引宝官二人，并分左右，服四品服。
香案中道舆士，控鹤八人，服同立仗内表案舆士。侍
香二人，分左右，服四品服。

宝案，中道。舆士控鹤十有六人，服同香案舆士。方舆
官三十人，夹香案宝案，分左右而趋。至殿门，则控鹤
退，方舆官舁案以陞。唐巾，紫罗窄袖衫，金涂铜束带，
乌靴。

引册二人，四品服。

香案，中道。舆士控鹤八人，服同宝案。舆士“侍香二人，
分左右，服四品服。”

册案，中道。舆士控鹤十有六人，服同宝案舆士。方舆
官三十人，夹香案册案，分左右而趋。至殿门，则控鹤
退，方舆官舁案以陞。巾服与宝案方舆官同。

葆盖四十人，次阅仗舍人二人，服四品服。次小戟四
十人，次仪锽四十人，夹云和乐伞扇，分左右行，服同
立仗。供卫使二人，服本品朝服。次班剑十，次梧杖十
二，次斧十二，次镫杖二十，次列丝十，皆分左右。次《水》。
左金盆右。次列丝十，次立瓜十，次金杌左，鞭桶，右，
蒙鞍左，散手右。次立瓜十，次卧瓜三十，并夹葆盖、小
戟。仪锽分左右，行服并同卤簿内。

拱卫外舍人二人，服四品服，引导册诸官。次从九品
以上，次从七品以上，次从五品以上，并本品朝服。
金吾折冲二人，牙门旗二，每旗引执五人。次青槊四
十人，赤槊四十人，黄槊四十人，白槊四十人，紫槊四
十人，并兜鍪、甲靴，各随槊之色，行导册官外。

册案后，舍人二人，服四品服。次太尉右，司徒左。次礼
仪使二人，分左右。次举册官四人右，举宝官四人左。
次读册官二人右，读宝官二人左。次阁门使四人，分
左右。并本品服。

知班六人，分左右，服同立仗，往来视诸官之失仪者
而行罚焉。

上尊号册宝，凡摄官二百一十有六人，奉册官四人，
奉宝官四人，捧册官二人，捧宝官二人，读册官二人，
读宝官二人，引册官五人，引宝官五人，典瑞官三人，
纠仪官四人，殿中侍御史二人，监察御史四人，阁门
使三人，清道官四人，点试仪卫五人，司香四人，僃顾
问七人，代礼官三十人，拱卫使二人，押仗二人，方舆
一百六十人。

上皇太后册宝，凡摄官百五十人：“摄太尉一人，摄司
徒一人，礼仪使四人，奉册官二人，奉宝官二人，引册
官二人，引宝官二人，举册官二人，举宝官二人，读册
官二人，读宝官二人，捧册官二人，捧宝官二人，奏《中
严》一人，主当内侍十人，阁门使六人，充内臣十三人，
纠仪官四人，代礼官四十二人，掌谒四人，司香十二”
人，折冲都尉二人，拱卫使二人，清道官四人，警跸官
四人，《方舆官》百二十人。

上太皇太后册官摄官同前。

### 仁宗延祐七年英宗即位尊太后弘吉剌氏为太皇太后加上尊号册宝行受贺告庙之礼

按《元史英宗本纪》，大德七年，仁宗欲立为皇太子，帝
入谒，太后固辞曰：“臣幼无能，且有兄在，宜立兄以臣
辅之。”太后不许。延祐三年十二月，立为皇太子。七年
三月庚寅，即帝位，尊太后为太皇太后。壬辰，太皇太
后受百官朝贺于兴圣宫。八月丁卯，宫人官奴坐用
日者请太皇太后禜星，杖之，籍其资。十二月乙卯，率
“百官奉玉册玉宝，加上太皇太后尊号曰‘仪天兴圣
慈仁昭懿寿元全德泰宁福庆徽文崇祐太皇太后。
‘丙辰，以太皇太后加号礼成，御大明殿受朝贺。戊辰，
以太皇太后加号礼成，告太庙’’。”按《顺宗昭献元圣
皇后传》，延祐七年，英宗即位，十二月上尊号太皇太
后，册文云：“王政之先，无以加孝；人伦之本，莫大尊亲。”
肆予临御之初，首举推崇之典。恭惟太皇太后陛下，
仁施溥博，明烛幽微。爰自居渊潜之宫，已有母天下
之望。方武宗之北狩，适成庙之宾天。旋克振于乾纲，
谅再安于宗社。虽有在躬之历数，实司创业之艰难。
仪式表于慈闱，动协谋于先帝。莫究补天之妙，允如
扶日之升。位履至尊，两“翼成于圣子；嗣登大宝，复拥
佑于眇躬。矧德迈涂山，功高文母，是宜加于四字，式
益衍于徽称。谨奉玉册玉宝，加上尊号曰‘仪天兴圣
慈仁昭懿寿元全德泰宁福庆徽文崇祐太皇太后。
於戏！兹虽涉于强名，庶庸申于善颂。九州四海，养未
足于孝心；万岁千秋，愿永膺于寿祉’。”丙辰，太后御大
明殿受朝贺。戊辰，告太庙。

### 英宗至治二年太皇太后弘吉剌氏崩定谥告庙制不用乐

按《元史英宗本纪》：至治二年九月丙辰，太皇太后崩。
十二月丙戌，定谥太皇太后曰昭献元圣，遣太常礼
仪院使朵台以谥议告于太庙。按《礼乐志》：太皇太

庙礼不可废，迎香去乐可也。”

至治三年为太皇太后弘吉剌氏祔庙，奉上册宝。
按《元史英宗本纪》，至治三年三月“戊申，祔太皇太后
于顺宗庙室，遣摄太尉、中书右丞相拜住奉玉册玉
宝，上尊谥曰昭献元圣皇后。”按《顺宗昭献元圣皇
后传》，“太后见明宗少时有英气，而英宗稍柔懦，诸群
小以立明宗必不利于己，遂拥立英宗。及既即位，太
后来”贺，英宗即毅然见于色。后退而悔曰：“我不拟养
此儿耶！”遂饮恨成疾崩，升祔顺宗庙配食。后性聪慧，
历佐三朝，教宫中侍女，皆执治女功，亲操井臼，然不
事检饬。自正位东朝，淫恣益甚。内则黑驴母、亦烈失
八用事，外则幸臣失烈门、纽邻及时宰迭木帖儿，相
率为奸，以至棰辱平章张珪等，浊乱朝政，无所不至。
及英宗立，群幸伏诛，而后势焰顿息焉。

### 顺帝至元元年尊皇太后弘吉剌氏为太皇太后上尊号册宝诏告中外

按《元史顺帝本纪》：至元元年秋七月“戊申，诏曰：‘元凶
构难，贻我皇太后震惊，朕用兢惕。永惟皇太后后其
所生之子，一以至公为心，亲挈大宝，畀予兄弟。迹其
定策两朝，功德隆盛，近古罕比。虽尝奉上尊号，揆之
朕心，犹为未尽，已命大臣特议加礼。八月己卯，议尊
皇太后为太皇太后，许有壬谏，以为非礼，不从。九月’”
庚子，命有司造太皇太后玉册、玉宝。冬十月辛未，太
皇太后玉册、玉宝成，遣官告祭于太庙。十二月乙丑，
奉玉册、玉宝，上太皇太后尊号曰赞天开圣徽懿宣
昭贞文慈佑储善衍庆福元太皇太后。诏曰：“钦惟太
皇太后承九庙之托，启两朝之业，亲以大宝，付之眇
躬。尚依拥佑之慈，恪遵《仁让》之训，爰”极尊崇之曲，以
昭报本之忱。庸上徽称，宣告中外。按《文宗卜荅失
里皇后传》：后弘吉剌氏，天历元年，文宗即位，立为皇
后。至顺三年，文宗崩，立明宗次子懿璘质班，是为宁
宗，尊皇后为皇太后。宁宗崩，大臣请立太子燕帖古
思，后曰：“天位至重，吾子尚幼。明宗长子妥懽帖睦尔
在广西，今十三岁矣，理当立之。”于是奉旨迎至京师，
以明年六月即位，是为顺帝。元统元年，尊为太皇太
后，仍称制临朝。

至元二年秋七月壬子，“发阿鲁哈不兰奚骆驼一百
一十上供太皇太后乘舆之用。”

按：《元史顺帝本纪》云云。

至元三年，以上太皇太后册宝谢太庙，诏天下。太皇
太后发徽政院粮赈饥。

按《元史顺帝本纪》：至元三年二月“壬午，以上太皇太
后玉册玉宝，恭谢太庙。夏四月甲戊，以太皇太后受
册宝，诏天下。是月，龙兴路南昌新建县饥，太皇太后
发徽政院粮三万六千七百七十石赈粜之。”

至元六年，徙太皇太后卜答失里东安州安置
按《元史顺帝本纪》，至元六年六月丙申，诏撤文宗庙
主，徙太皇太后卜答失里东安州安置。放太子燕帖
古思于高丽。其略曰：“昔我皇祖武宗皇帝升遐之后，
祖母太皇太后惑于憸慝，俾皇考明宗皇帝出封云
南。英宗遇害，正统寖偏。我皇考以武宗之嫡，逃居朔
漠，宗”王大臣，同心翊戴，肇启大事。于时以地近，先迎
文宗，暂总机务。继知天理人伦之攸当，假让位之名，
以宝玺来上。皇考推诚不疑，即授以皇太子宝。文宗
稔恶不悛，当躬迓之际，乃与其臣月鲁不花、也里牙
明、里董阿等谋为不轨，使我皇考饮恨上宾。归而再
御宸极，思欲自解于天下，乃谓“夫何数日之间，宫车
弗驾，海内闻之，靡不切齿。又私图传子，乃构邪言，嫁
祸于八不沙皇后，谓朕非明宗之子，遂俾出居遐陬，
祖宗大业，几于不继。内怀愧慊，则杀也里牙以杜口。
上天不祐，随降殒罚。叔婶卜答失里怙其势焰，不立
明考之冢嗣，而立孺稚之弟。懿璘质班，奄复不年，诸
王大臣以贤以长，扶朕践位，国之大政，属兀自遂者，
讵能枚举。每念治必本于尽孝，事莫先于正名。赖天
之灵，权奸屏黜，尽孝正名，不容复缓。永惟鞠育罔极
之恩，忍忘不共戴天之义。既往之罪，不可胜诛。其命
太常彻去脱脱木儿在庙之主，卜答失里本朕之婶，
乃阴构奸臣，弗体朕意，僭膺太皇太后之号。迹其闺
门之祸，离间骨肉，罪恶尤重。揆之大义，削去鸿名，徙
东安州安置。”《燕帖古思》，“昔虽幼冲，理难同处，朕终不
陷于覆辙。专务残酷，惟放诸高丽。当时贼臣月鲁不
花、也里牙已死，其以明里董阿等明正典刑。”